O româncă în vârstă de 21 de ani a fost ucisă miercuri în apartamentul ei din Bruxelles cu circa 50 de lovituri de cuţit, scrie sâmbătă site-ul sudinfo.be, citat de Agerpres.

Foto: Guliver/GettyImages

Tânăra, identificată cu numele Laura B., era prostituată, iar criminalul a fost unul dintre clienţii ei, menționează sursa citată. Bărbatul ar fi fost nemulțumit de serviciile româncei.



Suspectul, Maikel E., a fost arestat şi inculpat pentru omor. Potrivit respectivei publicaţii locale, Laura a venit în Belgia împreună cu prietenul ei, în vârstă de 19 ani. Ea se prostitua, iar el vindea maşini. Prietenul ei a spus, conform sudinfo.be, că doreau astfel să câştige bani în Belgia pentru a-şi clădi o nouă viaţă în România.



Laura plasase un anunţ pe website-ul Quartier Rouge şi îşi primea clienţii într-un apartament din cartierul bruxellez Etterbeek, unde a fost asasinată.